Տրայկո Վելյանոսկի

Տրայկո Վելյանոսկի (, ծնվել է՝ 2 նոյեմբերի, 1962, Սկոպյե, Մակեդոնիա), մակեդոնացի քաղաքական գործիչ։ Մակեդոնիայի Հանրապետության Ազգային ժողովի նախագահ 2008 թվականից։

Կենսագրություն 
Տրայկո Վելյանոսկին ծնվել է 1962 թվականի նոյեմբերի 2-ին Սկոպյե քաղաքում։ Ավարտել է Սկոպյեի համալսարանի Յուստինիանոս I-ի անվան իրավաբանության ֆակուլտետը 1988 թվականին։

1988 թվականից մինչ 1999 թվականն աշխատել է որպես փաստաբան։ 1999-2001 թվականներին որպես քարտուղարի տեղակալ աշխատել է Մակեդոնայի արդարադատության նախարարությունում։ 2001 թվականից մինչ 2002 թվականը եղել է արդարադատության նախարարի տեղակալ։ 2003-2006 թվականներին նորից աշխատել է որպես փաստաբան։

2006 թվականի հուլիսին տեղի ունեցած նախագահական ընտրությունների ժամանակ ընտրվել է Մակեդոնիայի ազգային ժողովի անդամ ՄՆՀԿ-ԴԿՀՄԱՄ (Մակեդոնիայի ներքին հեղափոխական կազմակերպություն-Դեմոկրատական կուսակցություն հանուն Մակեդոնիայի ազգային միասնության, ) կուսակցության կողմից։ Հաջորդ ընտրությունների ժամանակ՝ 2008 թվականի հունիսին, կրկին ընտրվում է Ազգային ժողովի անդամ։ Առաջին նստաշրջանի ընթացքում՝ 2008 թվականի հունիսի 21-ին, ընտրվել է Մակեդոնիայի Հանրապետության Ազգային ժողովի նախագահ։

Ընտանիք 
Տրայկո Վելյանոսկին ամուսնացած է, ունի մեկ որդի և մեկ դուստր։

Ծանոթագրություններ 

Հյուսիսային Մակեդոնիայի քաղաքական գործիչներ
Սկոպիե քաղաքում ծնվածներ